ເມືອງມໍ​ລະ​ດົກ​ໂລກ ຫຼວງ​ພະ​ບາງ ສະຫຼອງ ​ບຸນ​ສົງການປີ​ໃໝ່​ລາວ ​ຢ່າງ​ຍິ່ງ​ໃຫຍ່​ ຕາມ​ຮີດຄອງ ​ປະ​ເພນີ​ບູຮານ​
ເຈົ້າ​ໜ້າ​ທີ່​ ປ້ອງ​ກັນ​ຄວາມ​ສະຫ​ງົບ ​ໃຫ້ການ​ຢືນຢັນ​ວ່າ ຈຸດປະສົງ​ຄາດໝາຍ​ຮວມ ​ແມ່ນ​ເຮັດ​ແນວ​ໃດ ​ກະ​ເຮັດ​ໃຫ້ການ​ຫຼິ້ນ​ບຸນ​ປີ​ນີ້​ ມີຄວາມ​ສະ​ງົບ ມີ​ຄວາມ​ເປັນ​ລະບຽບ​ຮຽບຮ້ອຍ ​ມີ​ບັນຍາກາດ ​ເບີ​ກບານ​ມ່ວນ​ຊື່ນ​.
ເມືອງມໍລະດົກໂລກ ຫຼວງພະບາງສະຫຼອງບຸນສົງການປີໃໝ່ລາວຢ່າງຍິ່ງໃຫຍ່ເຖິງ 10 ວັນ ດ້ວຍການສືບສານຮີດຄອງປະເພນີບູຮານ ອັນດີງາມ ຂອງຊາວຫຼວງພະບາງໄວ້ ຢ່າງຄົບຖ້ວນ ຊົງຣິດ ໂພນເງິນ ມີລາຍງານຈາກບາງກອກ ທ່ານວົງດາວວອນ ວົງໄຊຍະລາດ ຫົວໜ້າຂະແໜງໂຄສະນາທ່ອງທ່ຽວແຂວງຫຼວງ ພະບາງໃຫ້ການຢືນຢັນວ່າ ງານສົງການປີໃໝ່ລາວ ຢູ່ເມືອງມໍລະດົກໂລກຫຼວງພະບາງ ປີພຸດທະສັກກະລາດ 2561 ນີ້ ຈະຈັດຂຶ້ນຢ່າງຍິ່ງໃຫຍ່ ເປັນເວລາເຖິງ 10 ວັນ ຕິດຕໍ່ກັນ ໂດຍນັບຈາກວັນທີ 11-20 ເມສາ ດ້ວຍການຈັດກິດຈະກຳແລະພິທີການຕ່າງໆ ຕາມຮີດ ຄອງປະເພນີບູຮານອັນດີງາມຂອງລາວຢ່າງຄົບຖ້ວນ ໂດຍເລີ່ມດ້ວຍການປະກວດນາງສັງຂານ ເພື່ອຄັດເລືອກເອົາສາວງາມ 7 ຄົນ ເປັນຕົວ ແທນຂອງທິດາພະຍາກະບິນລະພັດ ໃນວັນທີ 11-12 ເມສາ ຢູ່ທີ່ເດີ່ນທາດຫຼວງ ຕິດຕາມ ດ້ວຍພິທີແຫ່ຊ້າງຮຽງເກີຍ ຈາກເດີ່ນທາດຫຼວງໄປວັດໃໝ່ສຸວັນນະພູມາລາມ ແລະເປີດຕະຫຼາດນັດງານຫັດຖະກຳຝີມືຂອງປະຊາຊົນຊາວຫຼວງພະບາງ ແລະງານເທດ ສະການອາຫານລາວໃນວັນທີ 13 ເມສາ ສ່ວນວັນທີ 14 ເມສາຈະມີການໂລະລາດ ແບບມວນຊົນ”ຈາກສາມແຍກບ້ານຈູມຄ້ອງ ຫາ 3 ແຍກ ພະແນກໂຍທາແຂວງ ເພື່ອຊົມການວາງສະແດງຜະລິດຕະພັນສິ້ນຄ້າພາຍໃນແລະຕ່າງປະເທດ ຈາກນັ້ນ ກໍຈະມີ ພິທີອັນເຊີນອາລາທະນາພະພຸດທະຮູບລົງຫົດສົງຢູ່ຕາມວັດຕ່າງໆ ໃນເມືອງຫຼວງ ພະບາງຕໍ່ເນື່ອງດ້ວຍການຕົບພະທາດຊາຍທີ່ດອນຊາຍມົງຄຸນ ການບູຊາພະທາດ ຊາຍ ບາສີ ການສະແດງສິນລະປະວັນນະຄະດີ ກິລາພື້ນເມືອງ ການຈູດບັ້ງໄຟຫາງ ທ່ຽວຊົມສະຖານທີ່ທ່ອງທ່ຽວເມືອງຈອມເພັດ ສົງນ້ຳພະຢູ່ວັດຕ່າງໆ ແລະພິທີໂຮມ ຊຸມນຸມເພື່ອປະກາດການສ້າງຕັ້ງນະຄອນຫຼວງພະບາງທີ່ເດີ່ນທາດຫຼວງ ສຳຫຼັບໃນວັນທີ 15 ເມສາ ຈະມີການທ່ຽວຊົມວັດທະນະທຳແລະການສະແດງສິນລະປະວັນນະຄະດີ ທີ່ເປັນເອກກະລັກຂອງເຜົ່າລື້ທີ່ບ້ານຜານົມ ບາສີໃຫ້ແກ່ບັນດາການນຳ ຕໍ່ຈາກນັ້ນຈະມີການສະເຫຼີມສະຫຼອງປີການທ່ອງທ່ຽວລາວ 2018 ທີ່ດ້ານໜ້າຫໍພິພິດ ທະພັນ ແລະການຈັດຂະບວນແຫ່ວໍ່ໄປຕາມຖະໜົນສີສະຫວ່າງວົງ ແຕ່ວັດຊຽງທອງ ຫາວັດທາດນ້ອຍ ຈັດຂະບວນແຫ່ໂຄມໄຟ-ພະຍານາກ ແຕ່ທາດຈອມສີລົງມາຫໍພິ ພິດທະພັນ ແລະການຊົມການສະແດງລະຄອນພະລັກພະລາມ ຟ້ອນຍັກ ຟ້ອນຍິງ ແລະຟ້ອນນາງແກ້ວ ສ່ວນໃນຕອນເຊົ້າວັນທີ 17 ເມສາ ກໍເລີ່ມດ້ວຍພິທີທາງສາສະໜາ ເພື່ອອັນເຊີນພະບາງ ຈາກຫໍພະບາງໄປວັດໃໝ່ສຸວັນນະພູມາລາມ ເພື່ອໃຫ້ປະຊາຊົນຫົດສົງ ຕິດຕາມດ້ວຍ ການຈັດຂະບວນແຫ່ນາງສັງຂານທາງເຮືອ ເພື່ອໄປຫົດສົງພະພຸດທະຮູບຢູ່ຖ້ຳຕິ່ງ ເມືອງປາກອູ ໃນຊ່ວງບ່າຍ ແລະສືບຕໍ່ການສົງນ້ຳພະບາງ ໃນວັນທີ 18-19 ເມສາ ແລະວັນທີ 20 ເມສາ ກໍຈະມີພິທີອາລາທະນາອັນເຊີນພະບາງຈາກວັດໃໝ່ສຸວັນນະພູ ມາລາມກັບໄປປະດິດສະຖານທີ່ຫໍພະບາງ ຖືເປັນອັນສິ້ນສຸດສົງການປີໃໝ່ລາວ ພຸດທະສັກກະລາດ 2561 ຢ່າງສົມບູນ ໂດຍຈະມີການຮັກສາຄວາມສະຫງົບຮຽບຮ້ອຍ ໃຫ້ໄດ້ເຖິງ 100 ເປີເຊັນເຕັມ ດັ່ງທີ່ເຈົ້າໜ້າທີ່ປ້ອງກັນຄວາມສະຫງົບແຂວງຫຼວງພະບາງ ໄດ້ໃຫ້ການຢືນຢັນວ່າ: ທາງການລາວ ຄາດວ່າຈະມີຄົນລາວ 235 ພັນ ກວ່າຄົນ ແລະຊາວຕ່າງຊາດ 550 ພັນ ກວ່າຄົນ ທີ່ຈະເດີນທາງມາທ່ອງທ່ຽວເມືອງມໍລະດົກຫຼວງພະບາງ ໃນປີ 2018 ເພີ່ມຂຶ້ນ ຈາກປີ 2017 ເກີນກວ່າ 20 ເປີເຊັນ ໂດຍໂຮງແຮມ-ບ້ານພັກ 403 ແຫ່ງສາມາດຮອງຮັບ ທ່ອງທ່ຽວຕ່າງຊາດໄດ້ກວ່າ 5 ແສນຄົນ ຊຶ່ງຈະເຮັດໃຫ້ພາກການທ່ອງທ່ຽວຫຼວງພະບາງ ມີລາຍຮັບຫຼາຍກວ່າ 205 ລ້ານໂດລາ ໃນປີນີ້